Obama: Snažne veze SAD i Irske
Američki predsednik boravio je danas u Irskoj, u okviru šestodnevne turneje tokom koje će posetiti četiri evropske zemlje
Prvog dana evropske turneje, u okviru koje će još posjetiti Britaniju, Francusku i Poljsku, predsjednik Obama se u Dablinu sastao sa predsjednicom Irske Meri Mekalisi i premijerom Endom Kenijem. Obama je tokom susreta sa Kenijem pozdravio odnose Sjedinjenih Država i Irske. “ U govoru, koji je kasnije održao pred oko 25 hiljada ljudi, predsjednik je istakao da je došao kući. Američki predsjednik je zatim pozdravio napore na uspostavljanju mira u Sjevernoj Irskoj. .” Predsjednik je tokom posjete rezidenciji predsjednice Irske zasadio drvo, u okviru obilježavanja desete godišnjice istorijskog mirovnog sporazuma, poznatog kao ‘Sporazum na Veliki petak’, kojim je okončano nasilje u Sjevernoj Irskoj. Ceremonija je održana blizu sekvoje koju je 1963. zasadio bivši američki predsjednik Džon Kenedi. Najveću pažnju javnosti ipak je privukao Obamin boravak u Manigalu, rodnom mjestu čukundede sa majčine strane. Falmut Kerni, inače obućar, rođen je u ovom mjestu 1830. godine, da bi 20 godina kasnije, poput velikog broja Iraca, emigrirao u Sjedinjene Države. Predsjedniku Obami nije trebalo dugo vremena da prošeta glavnom ulicom od doma predaka do paba Oli Hejz, gdje su ga čekali dalji rođaci i naravno Ginis. “ Američki predsjednik nakon Irske putuje u London, u dvodnevnu posjetu, na poziv britanske kraljice.